4.2.2022
MT
Il-Ġurnal Uffiċjali tal-Unjoni Ewropea
C 61/3
8.
jenfasizza l-lat il-pożittiv ta’ din “in-normalità ġdida” peress li l-pandemija aċċellerat ukoll it-tranżizzjoni diġitali.
Madankollu, hemm distakk diġitali sinifikanti bejn iż-żoni urbani u dawk rurali f’ħafna mill-Istati Membri tal-UE f’termini ta’ infrastruttura, użu tal-Internet u użu tas-servizzi tal-gvern elettroniku, kif ukoll konċentrazzjoni qawwija tal-industrija tat-teknoloġija f’reġjuni speċifiċi tal-UE.
It-tnaqqis ta’ dan id-distakk diġitali permezz ta’ strateġiji komprensivi li jinvolvu l-livelli kollha tal-gvern huwa neċessità għal irkupru sostenibbli.
Il-pandemija wriet il-valur tal-konnettività diġitali u l-ħtieġa għal koeżjoni diġitali, kunċett li jenħtieġ li jkun fuq l-istess livell tal-koeżjoni ekonomika, soċjali u territorjali.
F’dan ir-rigward, huwa essenzjali li jinħoloq sett robust u komprensiv ta’ data fil-livell lokali u reġjonali biex il-miri diġitali jiġu trasposti fil-Kumpass Diġitali tal-2030 għal-livelli sottonazzjonali – li jirrifletti r-rwol tal-awtoritajiet lokali u reġjonali fit-trasformazzjoni diġitali.
Dawn il-miri diġitali vinkolanti għandhom jiġu riflessi fir-rapport ta’ implimentazzjoni tal-Kummissjoni Ewropea dwar il-viżjoni fit-tul għaż-żoni rurali;
9. jirrakkomanda li jissaħħaħ ir-rwol tal-awtoritajiet lokali u reġjonali fl-integrazzjoni tar-refuġjati u l-migranti.
Minħabba l-ħtieġa li jirreaġixxu għall-isfidi globali tal-migrazzjoni u l-integrazzjoni fil-livell lokali, ħafna awtoritajiet lokali u reġjonali jaqdu rwol attiv fl-akkoljenza u l-integrazzjoni tal-migranti billi jipprovdu infrastruttura urbana u servizzi vitali biex jissodisfaw il-ħtiġijiet tagħhom, bħal akkomodazzjoni affordabbli u soċjali, edukazzjoni ta’ kwalità tajba u servizzi tas-saħħa.
Konsegwentement, il-politiki dwar l-akkoljenza u l-integrazzjoni tal-migranti jeħtieġ li jiġu fformulati f’approċċ minn isfel għal fuq f’konsultazzjoni mal-awtoritajiet lokali u reġjonali sabiex jiġi żgurat li dawn il-politiki ma jkunux maqtugħin mir-realtajiet tal-komunitajiet ospitanti.
Barra minn hekk, l-aċċess tal-awtoritajiet lokali u reġjonali għall-fondi ta’ appoġġ jeħtieġ li jiġi ffaċilitat, u l-muniċipalitajiet li jipparteċipaw fil-programm ta’ rilokazzjoni tal-UE u/jew jiżviluppaw il-proġetti ta’ integrazzjoni tagħhom stess għandhom ikunu jistgħu jirċievu finanzjament dirett;
10. jinnota bi tħassib li r-relazzjoni bejn ir-Renju Unit u l-UE li tirriżulta mill-Ftehim dwar il-Kummerċ u l-Kooperazzjoni hija nieqsa minn “profondità” territorjali.
Il-KtR jinsab lest li jikkontribwixxi għal aġenda pożittiva għall-kooperazzjoni territorjali mal-awtoritajiet lokali u reġjonali tar-Renju Unit ibbażata fuq orjentazzjonijiet ġodda, li ma jiddependux biss fmill-qafas istituzzjonali tal-Ftehim dwar il-Kummerċ u l-Kooperaz­ zjoni.
Biex dan isir, jistgħu jiġu mnedija diversi inizjattivi konkreti bħall-emenda tar-regolament dwar ir-Raggruppamenti Ewropej ta’ Kooperazzjoni Territorjali (REKT) biex jiġi faċilitat l-istabbiliment ta’ REKT mar-Renju Unit jew l-għoti ta’ appoġġ speċifiku għall-kapaċitajiet amministrattivi tal-istituzzjonijiet pubbliċi biex jinvolvu ruħhom fi proġetti ta’ kooperazzjoni mal-imsieħba tar-Renju Unit.
Il-monitoraġġ tal-involviment tal-awtoritajiet lokali u reġjonali fl-implimentazzjoni tar-Riżerva ta’ Aġġustament għall-Brexit ser ikun ukoll kruċjali biex jiġi vverifikat jekk l-impatt territorjali tal-ħruġ tar-Renju Unit mill-UE huwiex rimedjat;
11.
jenfasizza li – skont l-ewwel stħarriġ li qatt sar f’isem il-KtR fost aktar minn miljun politiku elett fil-livell sottonazzjonali – kważi żewġ terzi tal-politiċi lokali (64 %) iħossu li m’hemmx biżżejjed influwenza tar-reġjuni, il-bliet u l-irħula fuq it-tfassil tal-politika tal-UE.
Għalhekk, l-Ewropa tista’ toħroġ aktar reżiljenti demokratikament u anke ambjentalment mill-kriżi tal-COVID-19 b’rikonoxximent formali u l-applikazzjoni tas-sussidjarjetà attiva biex jiġi żgurat li l-azzjonijiet jittieħdu fil-livell fejn l-azzjoni tiegħu ser tipproduċi l-aqwa valur miżjud għaċ-ċittadini, u li jkun hemm fis-seħħ proċessi koordinati u effettivi għat-teħid tad-deċiżjonijiet;
12.
jenfasizza li l-Konferenza dwar il-Futur tal-Ewropa hija opportunità li għandha tinħataf biex titrawwem id-Dar Ewropea tad-Demokrazija.
Bħala atturi ewlenin fl-implimentazzjoni u l-iżvilupp ta’ prattiki ta’ demokrazija parteċipattiva u deliberattiva li jikkomplementaw u jsaħħu d-demokrazija rappreżentattiva, il-bliet u r-reġjuni huma vitali għat-tisħiħ tal-fiduċja pubblika fit-teħid ta’ deċiżjonijiet demokratiċi; għalhekk jistieden lill-istituzzjonijiet tal-UE biex jużaw il-Konferenza bħala opportunità biex jittestjaw miżuri innovattivi (bħall-pjattaforma diġitali multilingwi interattiva u l-panels taċ-ċittadini) li potenzjalment jistgħu jsiru karatteristiċi permanenti tal-proċessi għat-teħid tad-deċiżjonijiet tal-UE, u biex jitgħallmu aħjar dwar il-ħtiġijiet tal-awtoritajiet lokali u reġjonali, filwaqt li jikkunsidraw il-ħtieġa għal bidliet fit-Trattati;
13.
jenfasizza li l-iżvilupp tar-reġjuni jiddependi ħafna mill-kwalità tal-konnettività fiżika tagħhom.
F’dan il-kuntest, jiġbed l-attenzjoni għall-ħtieġa li jiġi promoss it-trasport ferrovjarju bħala element ewlieni fl-indirizzar tal-kwistjoni tal-esklużjoni tat-trasport pubbliku ta’ reġjuni remoti u inqas żviluppati; jenfasizza l-ħtieġa li tiġi approfondita l-integrazzjoni bejn modi tat-trasport li ma jagħmlux ħsara lill-ambjent, innovattivi u sikuri; jirrikonoxxi li l-ajruporti reġjonali għandhom rwol prominenti fil-koeżjoni territorjali tal-UE għal reġjuni b’popolazzjoni baxxa, periferiċi jew inqas żviluppati; jenfasizza li, fid-dawl tal-isfidi globali li jistgħu jiġu indirizzati biss permezz tal-kooperazzjoni, ir-reġjuni u l-bliet tal-UE jridu jiffukaw fl-istess ħin fl-UE u lil hinn minnha;
14. jara potenzjal kbir għall-miljun politiku tal-UE eletti fil-livell reġjonali u lokali biex jikkontribwixxu għad-Dar Ewropea tad-Demokrazija u jinnota mill-iżjed stħarriġ reċenti tagħna li maġġoranza kbira ta’ dawn il-politiċi jgħidu li t-tisħiħ tal-involviment tagħhom se jwassal biex id-demokrazija fl-UE taħdem aħjar;